Dollhouse (mahnı)
"Dollhouse" — ABŞ müğənnisi Melani Martinesin debüt sinqlı. Mahnının prodüserliyini Kinetics & One Love duosu etmişdir. Bu mahnı 9 fevral 2014-cü ildə buraxılmışdır. Melaninin həmin ilin may ayında buraxılan eyniadlı debüt mini albomundan ilk sinql olaraq buraxılmışdır. "Dollhouse" üstəlik müğənninin 2015-ci ildə çıxan debüt studiya albomu olan "Cry Baby"-də də yer almışdır. Bundan əlavə, mahnı ABC Family telekanalının efirində yayımlanan "Pretty Little Liars" teleserialının önizləməsində səsləndirilib.